ྱང་བ་ལན་གཅིག་ཕྱིར་བསྐོར་ནས་སླར་ནང་དུ་བསྐོར་བ་ལག་གཡས་གཡོན་དུ་བརྐྱང་ཚུལ། ། འཇིག་རྟེན༴། ཕྱོགས་རྣམས་ཀུན་ཏུ་ལེགས་པར་དཔྱངས་པ་ཡི། ། མཛེས་པའི་དར་དཔྱངས་ཁྱད་འཕགས་ཡོད་པ་ཀུན། ། རྒྱལ་བ༴། ཕྲེང་བ་མའི་ལས་རྒྱ་བྱེད་དེ། ། འཇིག་རྟེན༴། དྲི་ཞིམ་མལླི་ཀ་དང་ལེགས་སྤེལ་བའི། ། རིན་ཆེན་མེ་ཏོག་ཕྲེང་བ་མཛེས་པ་ཡང་། ། རྒྱལ་བ༴ཁུ་ཚུར་གཉིས་ཀྱིས་རྔ་ཡབ་གཡོབ་ཚུལ་དང་། གཡོན་སྙིང་གར་བཟུང་། གཡས་པའི་གུང་མཛུབ་གཉིས་བརྐྱང་བ་ཐུར་བསྟན་གྱིས་དེའི་སྟེང་དུ་གཞལ་ཡས་ཁང་གྲུ་བཞིའི་དབྱིབས་བྱེད་ཅིང་། རིན་ཆེན་རྔ་ཡབ་དྲ་བ་དྲ་ཕྱེད་དང་། ། ཟླ་ཕྱེད་ནོར་བུའི་རྒྱན་སྤྲས་གཞལ་མེད་ཁང་། ། རྒྱལ་བ༴ཁུ་ཚུར་ཁ་སྦྱར་བའི་གུང་སྲིན་བརྐྱང་མཐེ་བོང་གཉིས་བསྒྲེང་བ་རྣ་བ་ལྟར་བྱས་པ་རྟའི་རྒྱ་དང་། ། འཇིག་རྟེན༴། བདེ་བའི་གནས་སུ་མྱུར་བའི་ཤུགས་ཀྱིས་བགྲོད། ། དགྲ་ལས་རྒྱལ་བྱེད་ཅང་ཤེས་རྟ་ཡི་ཁྱུ། ། རྒྱལ་བ༴གཡོན་པའི་ལག་མཐིལ་དུ་གཡས་པའི་ལག་ངར་བསྒྲེངས་པའི་གྲུ་མོ་བཙུགས་པའི་ཁུ་ཚུར་ཐུར་དུ་བཀུག་པའི་གུང་མོ་སྣ་ལྟར་བརྐྱང་བ་གླང་པོ་ཆེའི་རྒྱ་དང་། འཇིག་རྟེན༴། ཤིན་ཏུ་སྟོབས་ལྡན་རིན་ཆེན་དྲ་བས་སྤྲས། ། དགྲ་འཇོམས་བཞོན་པའི་མཆོག་གྱུར་གླང་ཆེན་ཁྱུ། ། རྒྱལ་བ༴ཐལ་མོ་ཁོང་སྟོང་དང་། ། འཇིག་རྟེན༴། གནས་ཆེན་རྣམས་ཀྱི་འདོད་པའི་དོན་སྒྲུབ་པའི། ། ཉེར་སྤྱོད་འདོད་འཇོའི་བ་ལ་སོགས་པའི་ཁྱུ། ། རྒྱལ་བ༴། འཇིག་རྟེན༴། རྟ་བབས་ཡིད་འོང་དྲིལ་བུ་ལ་སོགས་པའི། ། རྒྱན་གྱིས་སྤྲས་པ་ཕྱོགས་བཅུར་བཀོད་པ་ཡང་། ། རྒྱལ་བ༴། ཐལ་མོ་ཁོང་སྟོང་དང་། ཨོཾ་ཧཱུྃ། ཨོཾ་བཛྲ་སྥ་ར་ཎ་ཁཾ། ཞེས་མཆོད་པ་ཉེར་གཅིག་པས་མཆོད་ལ། མཆོད་པ་ཉི་ཤུ་པ་ནི་ལོགས་ནས་འབྱུང་སྟེ་འདིར་ཡང་སྤྲོ་ན་ཚིགས་བཅད་དང་སྔགས་ཙམ་གྱིས་བྱ། མཆོད་པ་ཉེར་ལྔ་པ་ནི། དཔག་མེད་བསོད་ནམས་སྟོབས་ལས་བྱུང་བ་ཡི། ། ལྷ་རྫས་ལས་གྲུབ་རིན་ཆེན་ཅོད་པན་མཆོག། རྒྱལ་བ་སྲས་དང་བཅས་ལ་དབུལ་བར་བགྱི། ། ཐུགས་རྗེས་འགྲོ་བའི་དོན་དུ་བཞེས་སུ་གསོལ། ། ཨོཾ་སརྦ་ཏ་ཐཱ་ག་ཏ་རཏྣ་མུ་ཀུ་ཊ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ། དེ་བཞིན་དུ་ཚིགས་བཅད་ཀྱི་ཚིག་གཉིས་པ་དང་། སྔགས་ཀྱི་རཏྣ་མུ་ཀུ་ཊའི་གནས་སུ་རིམ་བཞིན། སྙན་ཤལ་མཛེས་བྱེད་རིན་ཆེན་འཁྱིལ་པས་བརྒྱན། རཏྣ་ཀུཎྜ་ལཾ། མགྲིན་པ་དུང་འདྲ་མཛེས་བྱེད་མགུལ་གདུབ་མཆོག། རཏྣ་ཧཪྵ། ཐུགས་མཆོག་དཔལ་བེའུ་མཛེས་བྱེད་སེ་མོ་དོ། ། རཏྣ་ཨ་བ་ཧཱ་ར། དཔུང་པ་མཛེས་བྱེད་དཔུང་རྒྱན་སྲུང་སྐུད་མཆོག། རཏྣ་ཀེ་ཡཱུ་ར། ཕྱག་གཉིས་མཁྲིག་མ་སྤྲས་པའི་གདུ་བུ་མཆོག། རཏྣ་པ་རི་ཀ་ཌ་ཀཾ། དྲྭ་བས་འབྲེལ་བའི་སོར་མོའི་གདུ་བུ་མཆོག། རཏྣ་པ་ཀཾ་བ་ལ། རྫུ་འཕྲུལ་ལྡན་པའི་ཞབས་ལ་མཛེས་བྱེད་རྒྱན། རཏྣ་པཱ་ང་བྷ་ར་ཎཾ། རིན་ཆེན་གདུགས་མཛེས་གསེར་གྱི་ཡུ་བ་ཅན། རཏྣ་ཙྪ་ཏྲཾ་ག། མི་མཐུན་བདུད་ལས་རྒྱལ་བའི་རྒྱལ་མཚན་མཆོག། རཏྣ་དྷྭ་ཛ། སྙན་པ་ཕྱོགས་བཅུར་གཡོ་བའི་བ་དན་འཕན། རཏྣ་པ་ཏཾ་ཀ། ཕྱོགས་ཀུན་ཡིད་འཕྲོག་དར་གྱི་ལྡ་ལྡིས་སྤྲས། རཏྣ་པ་ཌ་ད་མ། གདུང་སེལ་རྔ་ཡབ་ནོར་བུའི་ཡུ་བ་ཅན། རཏྣ་ཙཱ་མ་ར། ། རིན་ཆེན་རྒྱན་འོད་ལྡན་པའི་བླ་རེ་བྲེ། རཏྣ་བི་ཏཱ་ནཾ། མི་འཇིགས་བཞི་ལྡན་སེང་གེའི་གདན་ལ་སོགས། རཏྣ་སིཾ་ཧ་ཨཱ་ས་ན། ལྷ་རྫས་ཡིད་འོང་མཛེས་བྱེད་གཟིམས་ཆའི་ཚོགས། ཤ་ཡ་ནཱ་ས་ན། ཉོན་མོངས་གྲྭ་ཟུར་སྤངས་པའི་ཕོ་བྲང་ཟླུམ། པ་རི་མཎྜ་ལེ་དྷ་ནྱ། ཡོན་ཏན་རྒྱས་པའི་གྲུ་བཞི་གཞལ་མེད་ཁང་། ཨ་མེ་ཡ་ཙ་ཏུ་རྠ། འཇིག་རྟེན་ལས་འདས་གྲུ་བཞི་ཉིས་བརྩེགས་ཁང་། དྭི་ཀཱུ་ཊ་ག་རཾ། རང་བཞིན་འོད་གསལ་བྱང་སེམས་ཟླ་བའི་གདན། ཙནྡྲ་ཨཱ་ས་ན། འདོད་པའི་འདམ་གྱིས་མ་གོས་མེ་ཏོག་མཆོག། པུཥྤེ། སྟོང་ཉིད་སྒྲ་སྒྲོགས་པི་ཝཾ་ཏིང་ཏིང་ཤག། ཝཱི་ཎི། ཐབས་ལ་མཁས་པ་ཟག་མེད་ཕུང་པོའི་དྲི། གནྡྷེ། ཉོན་མོངས་བཀྲེས་སེལ་ཆོས་ཀྱི་ཞལ་ཟས་མཆོག། ནཻ་ཝིདྱ། ངོ་ཚ་ཁྲེལ་ཡོད་ལྡན་པ་ལྷ་ཡི་གོས། ། ཝ་སྟྲ། ཞེས་བཅུག་པའི་མཆོད་པ་ཉེར་ལྔ། རྣལ་འབྱོར་རྒྱུད་ཀྱི་ཁྱད་པར་གྱི་མཆོད་པ་ནི། སྒེག་སོགས་བརྒྱད་ནི། ཨོཾ་རྡོ་རྗེ་སེམས་དཔའ་བསྡུས་པ་ན། ཨོཾ་བཛྲ་ལཱ་སྱེ་ཧཱུྃ། རྡོ་རྗེ་རིན་ཆེན་བླ་ན་མེད། ཨོཾ་བཛྲ་མཱ་ལེ་ཏྲྃ། རྡོ་རྗེ་ཆོས་ནི་གླུ་བླངས་པ། ཨོཾ་བཛྲ་གཱི་ཏཱི་ཧྲཱིཿརྡོ་རྗེ་ལས་ཀུན་བྱེད་པར་འགྱུར། ཨོཾ་བཛྲ་ནྲྀ་ཏྱེ་ཨཱཿཨོཾ་བཛྲ་སཏྭ་སུ་སཾ་གྲ་ཧ་ཏ། ཨོཾ་བཛྲ་དྷཱུ་པེ་ཧཱུྃ། བཛྲ་རཏྣ་མ་ནཏྟ་རཾ། ཨོཾ་བཛྲ་པུཥྤེ་ཏྲཱཾ། བཛྲ་དྷརྨ་གཱ་ཡ་ནཻ། ཨོཾ་བཛྲ་ཨཱ་ལོ་ཀེ་ཧྲཱིཿབཛྲ་ཀརྨ་ཀ་རོདྦྷ་ཝ། ཨོཾ་བཛྲ་གནྡྷེ་ཨཱཿརྒྱལ་སྲིད་སྣ་བདུན་ནི། བདེ་བར་གཤེགས་པ་ཐམས་ཅད་ལ། ། འཁོར་ལོ་རིན་ཆེན་འདི་ཕུལ་བས། ། སྲིད་པའི་འཁོར་ལོ་རྒྱུན་བཅད་ནས། ། ཆོས་ཀྱི་འཁོར་ལོ་བསྐོར་བར་ཤོག། ཙཀྲ་རཏྣ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ། བདེ་བར་གཤེགས་པ་ཐམས་ཅད་ལ། ། ནོར་བུ་རིན་ཆེན༴། བཀྲེས་ཤིང་ཕོངས་པ་རྒྱུན་བཅད་ནས། ། འབྱོར་པ་ཕུན་སུམ་ཚོགས་པར་ཤོག། མ་ཎི་རཏྣ༴། བཙུན་མོ་རིན་ཆེན༴། མ་རིག་མུན་པ་རྒྱུན་བཅད་ནས། ། ཤེས་རབ་དབྱིངས་ཀྱི་དོན་རྟོགས་ཤིང་། ། ཐབས་དང་ཤེས་རབ་ལྡན་པར་ཤོག། སྟྲཱི་རཏྣ༴། བློན་པོ་རིན་ཆེན༴། ཕྱི་ནང་གསང་གསུམ་ཐེག་གསུམ་ལྡན། ། བསམ་ཡས་བསྟན་པ་རབ་འཛིན་ཅིང་། ། ཡོན་ཏན་ཐམས་ཅད་ལྡན་པར་ཤོག། པུ་རུ་ཥ་རཏྣ༴། གླང་པོ་རིན་ཆེན༴། ལྟ་ངན་རྣམས་ནི་རབ་བསལ་ནས། ། བླ་མེད་ཐེག་པར་རབ་ཞོན་ཏེ། ། ཐམས་ཅད་མཁྱེན་གྲོང་བགྲོད་པར་ཤོག། ཧསྟི་རཏྣ༴། རྟ་མཆོག་རིན་ཆེན༴། སྲིད་པའི་གཟེབ་ལས་ཡོངས་གྲོལ་ཏེ། ། རྫུ་འཕྲུལ་མཆོག་གི་ཤུགས་ཐོབ་ནས། ། སངས་རྒྱས་ཞིང་ཀུན་བགྲོད་པར་ཤོག། ཏུ་རཾ་ག་ཨ་ཤྭ་རཏྣ༴། དམག་དཔོན་རིན་ཆེན་འདི་ཕུལ་བས། ། ཉོན་མོངས་དགྲ་ལས་རྒྱལ་གྱུར་ནས། ། ཕས་ཀྱི་རྒོལ་བ་ཚར་བཅད་དེ། ། བསྙེངས་བྲལ་མཆོག་ནི་ཐོབ་པར་ཤོག། ཁཌྒ་རཏྣ༴། འདོད་ཡོན་ལྔ་ནི། ཁ་དོག་དབྱིབས་ལེགས་ཡིད་འོང་རྒྱན་ཕྲེང་ལྡན། ། ཕྱོགས་དུས་ཀུན་ན་གཟུགས་མཆོག་ཅི་མཆིས་པ། ། མོས་བློས་དཀྱིལ་འཁོར་ལྷ་ལ་བདག་འབུལ་གྱི། ། བཞེས་ཤིག་བླ་མེད་གྲུབ་མཆོག་སྩལ་དུ་གསོལ། རཱུ་པ་ཀཱ་མ་གུ་ཎ་བཛྲ་པཱུ་ཛི་ཏེ་ཨཱཿཧཱུྃ། ཕྱོགས་དུས་ཀུན་ན་ཟིན་དང་མ་ཟིན་པའི། ། ཡོན་ཏན་ཚིག་མཆོག་སྒྲ་སྙན་ཅི་མཆིས་པ། ། མོས་བློས་སོགས་ཚིག་ཐ་མ་གཉིས་འདྲ། ཤབྡ། ཕྱོགས་དུས་ཀུན་ན་ཙནྡན་སྦྲུལ་སྙིང་དང་། ། ཨ་གར་ལ་སོགས་དབང་པོ་ཚིམ་བྱེད་རྣམས། ། གནྡྷེ། ཕྱོགས་དུས་ཀུན་ན་རོ་དང་བཅུད་ལྡན་པའི། ། ལུས་སེམས་རྟས་བྱེད་རོ་མཆོག་ཅི་མཆིས་པ། ། ར་ས། ཕྱོགས་དུས་ཀུན་ན་འཇམ་མཉེན་འཁྲིལ་ཆགས་པའི། ། རེག་བྱའི་ཁྱད་པར་ལུས་སེམས་ཚིམ་བྱེད་རྣམས། ། སྥཪྴེ། བཀྲ་ཤིས་རྫས་བརྒྱད་ནི། མེ་ལོང་ཡེ་ཤེས་རྒྱ་མཚོ་ཆེན་པོ་ནི། ། ཡེ་ཤེས་རྒྱ་མཚོ་མཆོག་ཏུ་དག་གྱུར་ཏེ། ། རྣམ་དག་ཆོས་ལ་ཐོགས་མེད་ལོངས་སྤྱོད་པའི། ། བཀྲ་ཤིས་དེས་ཀྱང་རྒྱལ་རྣམས་མཆོད་པར་བགྱི། ཨཱ་དཪྴ་པཱུ་ཛ་མེ་གྷ་སོགས། གི་ཝཾ་དུག་གསུམ་འཇོམས་པ་ནད་ཀྱི་སྨན། ། སྨན་མཆོག་ཆོས་ཉིད་རབ་ཏུ་རྟོགས་གྱུར་ནས། ། ཉོན་མོངས་ཟུག་རྔུ་མེད་པར་གྱུར་པ་ཡི། ། བཀྲ་ཤིས་དེས་ཀྱང་༴གོ་རོ་ཙ་ན། ཞོ་ནི་ཀུན་གྱི་སྙིང་པོར་གྱུར་པ་སྟེ། ། སྙིང་པོ་རྣམ་དག་ཡེ་ཤེས་རྣམས་རྟོགས་ནས། ། ཡོན་ཏན་ཀུན་གྱི་དབྱིངས་སུ་གྱུར་པ་ཡི། ། བཀྲ་ཤིས། ད་དྷི། དཱརྦས་ཚེ་ནི་འཕེལ་བར་བྱེད་པ་སྟེ། ། རྡོ་རྗེ་སེམས་དཔའི་ཚེ་ནི་རབ་སྒྲུབ་ཅིང་། ། ཉོན་མོངས་སྐྱེ་ཤི་རྒྱུན་ཆད་གྱུར་པ་ཡི། ། བཀྲ་ཤིས༴དཱུརྦ། བིལ་བ་རྒྱུ་རྐྱེན་འབྲས་བུར་བཅས་པའི་ཆོས། ། འཇིག་རྟེན་འཇིག་རྟེན་འདས་པའི་སྤྱོད་པ་ཀུན། ། བྱང་ཆུབ་སྙིང་པོ་མཆོག་ཏུ་གྱུར་པ་ཡི། ། བཀྲ་ཤིས༴བིལྦ། དུང་ནི་ཆོས་ཀྱི་སྒྲ་རྣམས་སྒྲོགས་པའི་ཚུལ། ། ཡེ་ཤེས་རྒྱ་མཚོ་ཉིད་དུ་དག་གྱུར་ཏེ། ། ཆོས་རྣམས་མ་ནོར་ཡོངས་སུ་སྟོན་པ་ཡི། ། བཀྲ་ཤིས༴ཤཾ་ཁ། ལི་ཁྲི་དམར་པོ་དབང་གི་རང་བཞིན་ཅན། ། ཆོས་རྣམས་མ་ལུས་དབང་དུ་བསྡུས་ནས་ཀྱང་། ། ཆོས་ཀྱི་རྒྱལ་སྲིད་རབ་ཏུ་བརྟན་གྱུར་པའི། ། བཀྲ་ཤིས༴སིནྡྷཱུ་ར། ཡུངས་ཀར་རྡོ་རྗེའི་རིགས་ཏེ་ཐམས་ཅད་དུ། ། བགེགས་རྣམས་མ་ལུས་འཇོམས་པར་བྱེད་པ་སྟེ། ། མཐུ་སྟོབས་ཡོན་ཏན་ཕུན་སུམ་ཚོགས་པ་ཡི། ། བཀྲ་ཤིས༴སཪྵ་བྷ། བཀྲ་ཤིས་རྟགས་བརྒྱད་ནི། མགོན་པོ་ཐུགས་རྗེ་ཆེན་པོས་བྱིན་བརླབས་པའི། ། བསོད་ནམས་རྒྱུ་ལས་བྱུང་བའི་འཁོར་ལོ་འདི། ། གང་ལ་ཕུལ་བ་དེ་ཡི་སྐད་ཅིག་ལ། ། དམ་པའི་ཆོས་ཀྱི་འཁོར་ལོ་བསྐོར་བར་ཤོག། ཙཀྲ་མངྒ་ལཾ་པཱུ་ཛ་མེ་གྷ་སོགས། མགོན་པོ༴། དྲི་མེད་ཤིན་ཏུ་མཛེས་པའི་དཔལ་བེའུ་འདི། ། གང་ལ༴། ཀུན་མཁྱེན་ཡེ་ཤེས་ཉིད་དང་ལྡན་པར་ཤོག། ཨ་ཝ་ཧཱ་ར་མངྒ་ལཾ། ། མགོན་པོ༴། རིན་ཆེན་བཅུད་ཀྱིས་གང་བའི་བུམ་པ་འདི། ། གང་ལ༴། བསོད་ནམས་ཚོགས་རྫོགས་རྒྱན་གྱིས་བརྒྱན་པར་ཤོག། ཀ་ལ་ཤ་མངྒ་ལཾ། ། མགོན་པོ༴། དྲི་མེད་ཤིན་ཏུ་དག་པའི་པདྨ་འདི། ། གང་ལ༴། འཁོར་བའི་ཉེས་པའི་སྐྱོན་གྱིས་མ་གོས་ཤོག། པདྨ་མངྒ་ལཾ། ། མགོན་པོ༴དྲི་མེད་ཤིན་ཏུ་དཀར་བའི་དུང་ཆེན་འདི། ། གང་ལ༴། རྩོད་ངན་ཕམ་བྱེད་ཆོས་སྒྲ་སྒྲོགས་པར་ཤོག། ཤངྑ་མངྒ་ལཾ། ། མགོན་པོ༴། དྲི་མེད་ཤིན་ཏུ་དག་པའི་གསེར་ཉ་འདི། ། གང་ལ༴། འཁོར་བའི་རྒྱ་མཚོ་ཆེ་ལས་སྒྲོལ་བར་ཤོག། ཉཱ་ཚ་མངྒ་ལཾ། ། མགོན་པོ༴། སྐྱབས་ཀྱི་དམ་པ་རིན་ཆེན་གདུགས་མཛེས་འདི། ། གང་ལ༴། ཀུན་ལ་སྐྱབས་ཀྱི་དམ་པ་བྱེད་པར་ཤོག། ཙྪཱ་ཏྲཾ་མངྒ་ལཾ། ། མགོན་པོ༴། དམ་ཆོས་མི་ནུབ་རྒྱལ་མཚན་དམ་པ་འདི། ། གང་ལ༴། དམ་ཆོས་མི་ནུབ་རྒྱལ་མཚན་འཛུགས་པར་ཤོག། དྷྭ་ཛ་མངྒ་ལཾ། དེ་རྣམས་ནི་རྒྱས་པའོ། འབྲིང་དུ་བྱེད་ན་ཚིགས་བཅད་དོར་ཏེ་སྔགས་ཙམ་གྱིས་བྱ། བསྡུ་ན། ཞིང་འདི་རིན་ཆེན་སྣ་བདུན་གྱིས། མཁས་པ་དག་གིས་ཡོངས་བཀང་སྟེ། ། དངོས་གྲུབ་འདོད་པ་སྦྱིན་པའི་ཕྱིར། ། ཉིན་རེར་ཤེས་རབ་ཅན་གྱིས་འབུལ། སཔྟ་རཏྣ་པཱུ་ཛ་མེ་གྷ༴དཔག་ཡས་བསོད་ནམས་ཚོགས་ལས་གྲུབ་པ་ཡི། ། གཟུགས་སྒྲ་དྲི་རོ་རེག་བྱ་ཕུན་སུམ་ཚོགས། ། ཞིང་ཁམས་འདི་དང་རབ་འབྱམས་ཞིང་གཞན་རྣམས། ། བཀང་སྟེ་བཅོམ་ལྡན་འཁོར་དང་བཅས་ལ་འབུལ། པཉྩ་ཀཱ་མ་གུ་ཎ་པཱུ་ཛ་མེ་གྷ༴། ལྷ་ཡི་དབང་པོ་ལྷ་མིན་གཡུལ་རྒྱལ་ཏེ། ། བཀྲ་ཤིས་ལྷ་མོ་བརྒྱད་ཀྱིས་མཆོད་པ་ལྟར། ། རྒྱལ་བ་རྣམས་དང་བྱང་ཆུབ་སེམས་དཔའ་ལ། ། བཀྲ་ཤིས་རྫས་བརྒྱད་དག་གིས་མཆོད་པར་བགྱི། ཨུཥྚ་མངྒ་ལ་དྲ་བྱ་པཱུ་ཛ༴། གཙང་ཞིང་གཙང་མར་སྦྱར་བྱས་པའི། ། ལྷ་རྫས་བཀྲ་ཤིས་རྟགས་བརྒྱད་འདི། ། བདག་གིས་དད་པས་འབུལ་ལགས་ཀྱི། ། བཞེས་ནས་བདག་ལ་དགྱེས་པར་མཛོད། ཨཥྚ་མངྒ་ལཾ་ཀུ་རུ་པཱུ་ཛ༴། ཞེས་པས་བྱའོ། གསང་བ་ཡུམ་བཞིས་མཆོད་པ་ནི། ། བྱང་ཆུབ་སེམས་ནི་བརྟན་བསྐྱེད་ནས། ། བདག་ནི་སངས་རྒྱས་ཡིན་བསམ་ཞིང་། ། དགའ་བས་བདག་ནི་མཆོད་བྱེད་ན། ། སངས་རྒྱས་ཀྱི་ནི་བདེ་བའང་ཐོབ། ། པད་ཀོར་འཁྱུད་རྒྱ་བཅས་ཏེ། བུདྡྷ་ཨཱཏྨ་ཀོ྅་ཧཾ། ཚིག་རྐང་དང་པོ་གཉིས་འདྲ་བར། ། ཕྲེང་བ་ལ་སོགས་རབ་མཆོད་པས། ། མཆོད་ན་དེ་ནི་དབང་ཡང་བསྐུར། ། རྡོ་རྗེ་རིན་ཆེན་གྱི་དམ་རྒྱ་སྤྱི་བོར་བཞག་སྟེ། བུདྡྷ་ཨ་བྷི་ཥིཉྩཱ་མི། སྙན་པའི་གླུ་ཡིས་རབ་མཆོད་པས། ། མཆོད་ན་དགའ་བདེ་མགུ་བར་འགྱུར། ཆོས་འཆད་ཀྱི་ཕྱག་རྒྱ་བཅིངས་ཏེ། བུདྡྷ་སྟུ་ཏེ་ཀ་རོ་མི། གར་གྱི་མཆོད་པས་བདག་མཆོད་ན། ། སངས་རྒྱས་ཀྱིས་ཀྱང་དེ་མཆོད་འགྱུར། གར་མའི་ལས་རྒྱ་བཅིངས་ཏེ། བུདྡྷ་པཱུ་ཛ་ཀ་རོ་མི། ཞེས་གསང་བ་ཡུམ་བཞིའི་མཆོད་པ་དང་། དེ་ནས། ཨོཾ་སརྦ་བིཏྤཱུ་ར་པཱུ་ར། སུ་ར་སུ་ར། ཨཱ་བརྟ་ཡ་ཨཱ་ཝརྟ་ཡ་ཧོཿཨོཾ་བཛྲ་སྥ་ར་ཎ་ཁཾ། ཞེས་པས་ཀྱང་མཆོད། དེ་རྣམས་རྒྱས་པར་ཚིགས་བཅད་སྔགས་དང་བཅས། བསྡུ་ན་སྔགས་ཙམ་གྱིས་བྱ། རྣལ་འབྱོར་རྒྱུད་ཀྱི་གཙོ་བོ་རྡོ་རྗེ་དབྱིངས་ཀྱི་དཀྱིལ་འཁོར་ལས་གསུངས་པ